‘હરિભક્તો !’ શ્રીજી મહારાજે હસતાં હસતાં કહ્યું : ‘આપણે હાર્યા નથી, આપણે જીતી ગયા છીએ. સંતાપ તો એ લોકોને થતો હશે કે મનની મનમાં જ રહી ગઈ. આપણે કોઈ પ્રકારનો સામનો ન કર્યો. આપણે તો અહીં નિરાંતે બેઠા કૂવાનું ઠંડું પાણી પીએ છીએ અને એ લોકો હજુય પોતાની જાત પર ઊંચાનીચા થતા હશે. ખૂબ મજા થઈ. કેમ બોલ્યા નહિ બ્રહ્માનંદ સ્વામી?’ ‘પ્રભુ! અમારા માથામાં આજે એવો ગુલાલ ભરાઈ ગયો છે કે બે દા’ડા સુધી નીકળશેનહિ. કેસર-ચંદન તો શરીરે ઘણાં ચોળ્યાં પરંતુ આજનું ચંદન કદી માણ્યું ન હતું,